**Утвърдил: …………………..**

**Декан**

**Дата .............................**

**СОФИЙСКИ УНИВЕРСИТЕТ “СВ. КЛИМЕНТ ОХРИДСКИ”**

# Факултет: Стопански.............................................................

Специалност: *(код и наименование)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

Икономика ....................................................................................

**Докторска програма**: *(код и наименование)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

Икономика и управление (индустрия)...................................................................................

# УЧЕБНА ПРОГРАМА

|  |  |  |  |
| --- | --- | --- | --- |
|  |  |  |  |

### Дисциплина:

### *(код и наименование)* Методология на научно-изследователския процес в социалните науки

### Преподаватели: екип от хабилитирани лица от Катедра „Икономика и управление по отрасли“

|  |  |  |
| --- | --- | --- |
| **Учебна заетост** | **Форма** | **Хорариум** |
| Аудиторна заетост | Лекции | 60 |
| Семинарни упражнения |  |
| Практически упражнения (хоспетиране) |  |
| **Обща аудиторна заетост** | |  |
| Извънаудиторна заетост | Реферат |  |
| Доклад/Презентация |  |
| Научно есе |  |
| Курсов учебен проект |  |
| Учебна екскурзия |  |
| Самостоятелна работа в библиотека или с ресурси | 240 |
|  |  |
|  |  |
|  |  |  |
| **Обща извънаудиторна заетост** | |  |
| **ОБЩА ЗАЕТОСТ** | | **350** |
| **Кредити аудиторна заетост** | | **10** |
| **Кредити извънаудиторна заетост** | | **20** |

|  |
| --- |
| **Анотация на учебната дисциплина:** |
| Дисциплината предоставя теоретични и практико-приложни знания от областта на методологията на науката, необходими за провеждане на научни изследвания за придобиване на степента доктор по икономика (икономика и управление по отрасли – индустрия).  Първият раздел на дисциплината е теоретичен. Дефинират се основополагащи понятия като научен модел, научен метод, теория, операционална и теоретична дефиниция на научно понятие, измервания в науката, постулати, принципи и аксиоми. Разглеждат се трите доминиращи теоретични подхода в съвременната наука: хипотетико-дедуктивен (Received View, Syntactic View of Theories), семантичен (Semantic View of Theories) и прагматичен (Pragmatic View of Theories). У докторантите се изгражда разбиране за границите на приложимост на теориите и принципната невъзможност за доказване на тяхната валидност (по Карл Попър). Обсъжда се процесът по издигане на научни хипотези и тяхната проверка. В частност се разглеждат проблемите на формулирането на статистически хипотези и съдържанието на свързаните с тях понятия, като: ниво на съгласие, вероятност за грешка при приемане и отхвърляне на хипотеза. Дефинират се условията за съществуване на причинно-следствена връзка между процеси и явления и се изяснява принципната невъзможност за доказване на такава връзка посредством статистически методи. Разглеждат се връзките на традиционния научен метод с новите възможности, които предоставят средствата на компютърното моделиране и изкуствения интелект при работа с големи данни.  Вторият раздел на дисциплината е практико-приложен. Тук се разглеждат проблемите на планирането на научната работа, формулирането на изследователски цели и задачи, както и подбора на методи за тяхното изпълнение. Съществено внимание се отделя на обучението по писане на научни текстове. Обсъждат се проблемите на научната етика и авторското право. |

|  |
| --- |
| **Предварителни изисквания:** |
| Успешно положен изпит по Икономическа теория (микроикономика, макроикономика и иконометрия) съгласно с Учебния план на докторската програма. |

|  |
| --- |
| **Очаквани резултати:** |
| Придобиване на общотеоретична подготовка за провеждане на научни изследвания на съвременно международно равнище.  Преминавайки курса, докторантите трябва да знаят:   * Какви са основните характеристики на научното знание, които го отличават от ненаучното знание, лъженауката, публицистиката, нормативните документи и управленските платформи и програми; * Кои са основните теоретични постижения в областта на тяхната дисертация и какви са техните приложения в практиката; * Какво е съвременното състояние на науката в областта на тяхната дисертация и кои са насоките, в които може да се очаква бурно развитие в близкото бъдеще; * Кои са най-авторитетните в света научни центрове, научни школи, най-изявените изследователи, както и кои са научните списания с най-голямо влияние в областта на дисертацията и в съседните на нея области.   Преминавайки курса, докторантите трябва да могат:   * Да планират и организират своята научна дейност; * Да изготвят научни текстове и експертни доклади с ясен и добър стил и правилен български и английски език; * Да ползват електронни библиотеки от типа ScienceDirect, JStor и други, за да намират в тях необходимите им знания по различни експертни въпроси, възникващи в работата на съвременните икономисти и мениджъри; * Да представят научни резултати пред национални и международни научни и научно-практически форуми; * Да публикуват научни трудове на английски език в реферирани и индексирани международни научни издания. |

#### *Учебно съдържание*

|  |  |  |
| --- | --- | --- |
| **№** | **Лекции** | **Хорариум** |
| 1 | Основи на методологията на науката. Основни понятия и определения | 4 |
| 2 | Методологични характеристики на социалните науки | 4 |
| 3 | Количествени и качествени методи в социалните науки. Измервания | 4 |
| 4 | Проблеми на приложението на социалните науки в социалната практика и управлението на социално-икономически системи | 4 |
| 5 | Място на икономиката и управленската наука в социалните науки | 4 |
| 6 | Моделиране в стопанските и управленските науки | 4 |
| 7 | Планиране на докторантурата. Участие на научни форуми | 4 |
| 8 | Методи за набиране на първична информация. Анкетно проучване и интервю | 4 |
| 9 | Изготвяне на литературен обзор | 4 |
| 10 | Планиране и провеждане на научните изследвания | 4 |
| 11 | Научни хипотези | 4 |
| 12 | Статистическа обработка на емпирични данни | 4 |
| 13 | Теренни и експериментални изследвания | 4 |
| 14 | Планиране и осъществяване на публикационната дейност | 4 |
| 15 | Процедура по защита на дисертацията | 4 |

***Конспект за изпит***

|  |  |
| --- | --- |
| **№** | **Въпроси** |
| 1. | Основи на методологията на науката. Основни понятия и определения |
| 2. | Научни теории, модели, принципи, постулати, понятия, измервания |
| 3. | Методологични характеристики на социалните науки |
| 4. | Количествени и качествени методи в социалните науки |
| 5. | Научни подходи и методи |
| 6. | Приложение на социалните науки в социалната практика и управлението на социалноикономически системи |
| 7. | Специфика на изследванията по икономиката и управленски науки |
| 8. | Моделиране на системи и процеси в стопанските и управленските науки |
| 9. | Планиране на докторантурата |
| 10. | Методи за набиране на първична информация |
| 11. | Анкетно проучване и видове интервю |
| 12. | Изготвяне на литературен обзор |
| 13. | Планиране и провеждане на научните изследвания |
| 14. | Научни хипотези: формулиране и проверяване |
| 15 | Статистическа обработка на емпирични данни. Описателна статистика |
| 16 | Теренни и експериментални изследвания |
| 17 | Планиране и осъществяване на публикационната дейност. Наукометрични показатели, импакт фактор, индекси |
| 18 | Смисъл и значение на процеса на рецензиране и оценка. Научна обективност и научна критика |
| 19 | Научна етика |

***Библиография***

1. Калинов К. (2013) *Статистически методи в поведенческите и социалните науки.* София: Издателство на НБУ.
2. Кун, Т. (2016) *Структурата на научните революции*. София: Изток-Запад.
3. Поликаров, А.П. (1988) *Ориентиране в методологията на науката*. София: Наука и изкуство.
4. Clark, M., M.Riley, E. Wilkie, R. Wood. (1998) *Researching and Writing Dissertations in Hospitality and Tourism*. International Thompson Business Press.
5. Cohen, B., Brooke Lea, R. (2004) *Essentials of statistics for the social and behavioral science*s. Hoboken, New Jersey: John Wiley & Sons.
6. Kumar, J. (1996) *Research Methodology: А Step-by-Step Guide for Beginners*. Sage Publishing.
7. Gebremedhin, T.G., Tweeten, L.G. (1994) *Research Methods and Communication in the Social Sciences*. CT: Praeger.
8. Stanford Encyclopedia of Philosophy, <https://plato.stanford.edu/>. (Last accessed 11 May 2018.)

София, 11 май 2018 г.

Катедра „Икономика и управление по отрасли“